b'\n_START_ARTICLE_\nMagazin temporar (pop-up)\n_START_PARAGRAPH_\nMagazinul universal temporar, cunoscut de asemenea sub numele de comer\xc8\x9b cu am\xc4\x83nuntul sau magazin pop-up,\xc2\xa0este un trend prin care se urm\xc4\x83re\xc8\x99te deschiderea\xc2\xa0pe termen scurt a unor de\xc2\xa0spa\xc8\x9bii comerciale, aceste magazine au ap\xc4\x83rut prima dat\xc4\x83 \xc3\xaen Los Angeles \xc8\x99i acum s-au r\xc4\x83sp\xc3\xa2ndit \xc3\xaen \xc2\xa0\xc2\xa0Statele Unite ale Americii, Canada, China, Japonia, Mexic,  Fran\xc8\x9ba, Germania, Marea Britanie \xc8\x99i Australia. Industria magazinelor temporare are o valoare estimat\xc4\x83 de 50 de miliarde de dolari. Comer\xc8\x9bul de acest tip a jucat un rol important \xc3\xaen a\xc8\x99a-numita \xe2\x80\x9eapocalips\xc4\x83 a comer\xc8\x9bului cu am\xc4\x83nuntul\xe2\x80\x9d din anul 2010, \xc3\xaencluz\xc3\xa2nd magazinele temporare de Halloween precum Spirit Halloween, care a ocupat spa\xc8\x9biile l\xc4\x83sate libere de \xc3\xaenchiderea unor magazine tradi\xc8\x9bionale.\n_START_SECTION_\nIstoric\n_START_PARAGRAPH_\nPrimele spa\xc8\x9bii comerciale temporare  au fost \xc3\xaenfiin\xc8\x9bate la t\xc3\xa2rgul\xc2\xa0de Cr\xc4\x83ciun din Viena din decembrie 1298, ideea extinz\xc3\xa2ndu-se apoi \xc3\xaen t\xc3\xa2rgurile europene ce au urmat. Pia\xc8\x9ba sezonier\xc4\x83 agricol\xc4\x83, stand-urile cu artificii de sezon, magazinele cu costume de Halloween, expozi\xc8\x9biile \xc8\x99i spa\xc8\x9biile concesionate pentru diverse evenimente sunt c\xc3\xa2teva exemple de magazine temporare._NEWLINE_Expozi\xc8\x9bia \xe2\x80\x9eThe Ritual\xe2\x80\x9d a fost printre primele exemple moderne de magazine temporare. Nefiind \xc3\xaenc\xc4\x83 recunoscut ca un tip specific de comer\xc8\x9b cu am\xc4\x83nuntul, evenimentul din Los Angeles din 1997 a fost creat de Patrick Courrielche \xc8\x99i mai t\xc3\xa2rziu\xc2\xa0a fost catalogat ca fiind un real succes de o zi.\xc2\xa0Evenimentul a atras repede aten\xc8\x9bia marilor branduri care au recunoscut\xc2\xa0poten\xc8\x9bialul oferit de aceste magazine temporare, pentru a-\xc8\x99i promova produsele lor publicului \xc8\x9bint\xc4\x83. Branduri, precum  AT&T, Levi-Strauss, \xc8\x99i Motorola au lucrat cu Courrielche pentru a deschide magazine temporare cu produsele lor \xc3\xaen \xc3\xaentreaga \xc8\x9bar\xc4\x83, ca s\xc4\x83 \xc3\xae\xc8\x99i comercializeze produsele publicului t\xc3\xa2n\xc4\x83r._NEWLINE_\xc3\x8en noiembrie 2002, compania\xc2\xa0 \xe2\x80\x9eTarget\xe2\x80\x9d a \xc3\xaenfiin\xc8\x9bat un magazin \xc3\xaentr-o ambarca\xc8\x9biune lung\xc4\x83 de 68 metri, care a stat ancorat\xc4\x83 \xc3\xaen Chelsea Piers timp de dou\xc4\x83 s\xc4\x83pt\xc4\x83m\xc3\xa2ni. Acest eveniment de pe r\xc3\xa2ul Hudson a coincis cu Black Friday.\xc2\xa0O companie av\xc3\xa2nd centrul \xc3\xaen Los Angeles, California, specializat\xc4\x83 \xc4\xabn magazine temporare, a ajuns \xc3\xaen New York \xc3\xaen februarie 2003, \xc8\x99i a lucrat \xc3\xaempreun\xc4\x83 cu Dr. Martens la un spa\xc8\x9biu comercial temporar pe strada 43 Mercer._NEWLINE_Liniile de avia\xc8\x9bie Song au deschis un magazin pop-up \xc3\xaen New York \xc3\xaen 2003. \xc3\x8en anul 2004 Comme des Gar\xc3\xa7ons a\xc2\xa0deschis, pentru un an, un magazin temporar\xc2\xa0cu tag-ul \xe2\x80\x9eGherilla Shop\xe2\x80\x9d.  Site-ul Trendwatching.com (un site de referin\xc8\x9b\xc4\x83 care se ocup\xc4\x83 cu identificarea \xc8\x99i interpretarea tendin\xc8\x9belor) sus\xc8\x9bine c\xc4\x83 a inventat termenul de \xe2\x80\x9emagazin universal tempoarr\xe2\x80\x9d \xc3\xaen ianuarie 2004. \xc3\x8en noiembrie 2013, Samsung a deschis un magazin pop-up \xc3\xaen cartierul Soho care a func\xc8\x9bionat ca un spa\xc8\x9biu experimental al brandului. Spa\xc8\x9biul temporar\xc2\xa0a fost extins \xc8\x99i \xc3\xaen cele din urm\xc4\x83 a devenit un spa\xc8\x9biu permanent de comercializare.  \xc3\x8en luna iulie 2015 \xe2\x80\x9eFourth Element\xe2\x80\x9d a deschis primul magazin subacvatic pop-up din lume, la o ad\xc3\xa2ncime de 6 metri la TEKCamp\xc2\xa0\xc3\xaen Somerset, Anglia. _NEWLINE_Alte branduri care au \xc3\xaenfiin\xc8\x9bat magazine pop-up, ce\xc2\xa0includ\xc2\xa0\xc3\xaen campaniile lor \xc8\x99i branduri, precum  Kate Spade, Gucci, Louis Vuitton \xc8\x99i Colette._NEWLINE_Comer\xc8\x9bul prin intermediul magazinelor temporare \xc8\x99i-a \xc3\xaenceput extinderea \xc3\xaen alte domenii \xc3\xaen jurul anului 2009, atunci c\xc3\xa2nd restaurantele temporare au ap\xc4\x83rut \xc3\xaen diferite loca\xc8\x9bii, \xc3\xaencep\xc3\xa2nd s\xc4\x83 capteze aten\xc8\x9bia publicului. _NEWLINE_Tendin\xc8\x9ba este, de asemenea, larg r\xc4\x83sp\xc3\xa2ndit\xc4\x83 \xc3\xaen Marea Britanie, unde proprietarii ocup\xc4\x83 spa\xc8\x9biile vancante cu aceste magazine temporare._NEWLINE_Newbury Street din Boston a devenit recent un focar pentru comer\xc8\x9bul de tip pop-up, g\xc4\x83zduind temporar vitrine pentru Martellus Bennett, Bumbac, Kanye West \xc8\x99i alte branduri locale.\n_START_SECTION_\nExpozi\xc8\x9bii de art\xc4\x83\n_START_PARAGRAPH_\nO alternativ\xc4\x83 a comer\xc8\x9bului pe termen scurt este expunerea artei \xc3\xaen vitrinele vacante. Acest lucru \xc3\xaempiedic\xc4\x83 aceste vitrine s\xc4\x83 devin\xc4\x83 ur\xc3\xa2te \xc8\x99i \xc3\xaencurajeaz\xc4\x83 pietonii s\xc4\x83 viziteze afacerile din zon\xc4\x83. Ora\xc8\x99ul Arlington, din statul Massachusetts, a \xc3\xaenceput s\xc4\x83 perceap\xc4\x83 proprietarilor o tax\xc4\x83 de post vacant din anul 2016, la care se renun\xc8\x9b\xc4\x83 dac\xc4\x83 vor fi expuse opere de art\xc4\x83 \xc3\xaen acele locuri.\n_START_SECTION_\nConceptul\n_START_PARAGRAPH_\nUn spa\xc8\x9biu comercial pop-up este un loc de \xc3\xaent\xc3\xa2lnire temporar: acest loc poate fi \xc3\xaentr-o zi o  testare de produs, iar \xc3\xaen um\xc4\x83toarea zi poate g\xc4\x83zdui o petrecere. Acest trend implic\xc4\x83 o apari\xc8\x9bie spontan\xc4\x83 \xc8\x99i poate dura de la c\xc3\xa2teva zile p\xc3\xa2na la c\xc3\xa2teva s\xc4\x83pt\xc4\x83m\xc3\xa2ni. Aceste magazine, chiar dac\xc4\x83 sunt mici \xc8\x99i temporare, uneori sunt folosite de companii pentru a-\xc8\x99i r\xc4\x83sp\xc3\xa2ndi produsele sau serviciile lor. Comer\xc8\x9bul temporar permite unei companii s\xc4\x83 creeze un mediu inedit care atrage clien\xc8\x9bii gener\xc3\xa2nd un sentiment interactiv. Comercian\xc8\x9bii folosesc aceste magazine pentru produsele sezoniere, precum costumele de halloween \xc8\x99i decora\xc8\x9biuni, brazi \xc8\x99i cadouri de Cr\xc4\x83ciun sau artificii. Magazinele temporare au fost folosite \xc8\x99i \xc3\xaen cadrul concertelor, spre exemplu la festivalul de muzic\xc4\x83 \xe2\x80\x9eTreefort\xe2\x80\x9d, pentru a furniza clien\xc8\x9bilor magazine pentru toate v\xc3\xa2rstele, \xc3\xaen special cele din r\xc3\xa2ndul restaurantelor care nu organizeaz\xc4\x83 acte muzicale, aceste a\xc8\x99ez\xc4\x83ri efemere sunt cunoscute sub numele de magazine temporare ale comer\xc8\x9bului cu am\xc4\x83nuntul._NEWLINE_Magazinele de tip pop-up ofer\xc4\x83 diverse beneficii, cum ar fi testare de produse, loca\xc8\x9bii sau pie\xc8\x9be comerciale, fiind \xc8\x99i un mod ieftin de a \xc3\xaencepe o afacere. Unele magazine pop-up, cum ar fi Ricky \xc8\x99i alte magazine cu specific de Halloween, sunt sezoniere, permi\xc8\x9b\xc3\xa2ndu-le brandurilor captarea fluxului de clien\xc8\x9bi, f\xc4\x83r\xc4\x83 a comite un contract pe termen lung. Alte m\xc4\x83rci folosesc pop-up-uri pentru a crea alte angajamente, cum ar fi magazinul de pe Twitter a lui\xc2\xa0Marc Jacobs, schimbul de \xe2\x80\x9emonezi sociale\xe2\x80\x9d, pentru produse gratuite, \xc8\x99i brand-ul\xc2\xa0Regele McGaw folosit\xc2\xa0 pentru a expune \xc8\x99i vinde printuri de Mourlot Studio \xc3\xaen Soho, Londra._NEWLINE_Acest concept s-a extins \xc8\x99i \xc3\xaen alte \xc8\x9b\xc4\x83ri, precum Australia. Spre exemplu, companiile de haine H&M \xc8\x99i Uniqlo din Australia \xc8\x99i-au deschis magazine temporare \xc3\xaen 2015,respectiv 2014  iar Uniqlo \xc3\xaen anul 2014, pentru a testa pia\xc8\x9ba.'